Truls Helweg

Truls Helweg (født 15. mars 1940, død 28. desember 2011) var en norsk grafisk designer, trompetist, faglærer og rektor.

Helweg hadde utdannelse fra Statens håndverks- og kunstindustriskole, Institutt for markedsføring og Universitetet i Oslo. Han startet sitt virke i reklamebransjen som AD og kreativ leder. Han ble rektor ved Westerdals reklameskole i Oslo på 1980-tallet, deretter rektor på Skolen for Grafisk Design og kom tilbake som studierektor for Westerdal Grafisk Design. Han var også høyskolelektor på Kunsthøgskolen i Bergen.

Helweg utga flere lærebøker om reklame, typografi og layout. I 2002 ble han æresmedlem i Grafill, en norsk interesseorganisasjon for utøvere av visuell kommunikasjon.

Truls Helweg spilte også trompet, blant annet var han i ungdommen medlem av Sixpence Jazzband i perioden 1954–1961, og var med på flere innspillinger med «gladjazz» tidlig på 1970-tallet. Fra 1995 var han styreleder i stiftelsen Oslo jazzfestival. Han var også formann i Guldbergs Akademiske Kor fra 1979 til 1981.

 Eksterne lenker 
 Jazzinnspillinger med trompetisten Truls Helweg

Kategori:Norske grafiske designere
Kategori:Norske jazztrompetister
Kategori:Fødsler i 1940
Kategori:Dødsfall i 2011